Fl-okkażżjoni tal-Jum Dinji tal-Annimali, is-Segretarju Parlamentari għall-Biedja, Sajd u Drittijiet tal-Annimali Roderick Galdes inawgura Park tal-Klieb ġdid f'Ta' Qali. Dan il-proġett se jservi bħala post ta' rikreazzjoni u eżerċizzju għall-klieb. Roderick Galdes qal li dan il-proġett ikompli mas-sensiela ta' proġett oħra fosthom it-tnedija ta' żoni tal-għawm għall-klieb u t-tkabbir tal-park tal-klieb eżistenti f'Ta' Qali. Qabel, flok dan il-Park tal-Klieb kien hemm kważi żewġ tomniet art mitluqa mimlija terrapien. Iżda issa din l-art se tkun qed titgawda mill-klieb mingħajr ebda bżonn ta' ċinga. Il-Park se jkun maqsum f'żewġ partijiet biex il-klieb kbar ma jkunux mal-klieb oħrajn iżgħar. Il-Park jinkludi wkoll diversi oġġetti li kelb jista' jilgħab bihom. L-ispiża tal-materjal tlaħħaq mal-€20,000. Illum ukoll ġew inawgurati żewġ ambulanzi ġodda tal-annimali li nxtraw mill-Gvern. Dawn it-tip ta' ambulanzi jaħdmu 24 siegħa kuljum u jsalvaw medja ta' 2,500 annimal fis-sena. Ritratti: DOI – Clifton Fenech #td_uid_4_5ee4ea10e70e7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/pr142261e.141244530448-80x60.jpg) 0 0 no-repeat} 1 minn 1